****

**V I L J A N D I L I N N**

**LINNAVOLIKOGU**

**REVISJONIKOMISJONI**

**KOOSOLEKU PROTOKOLL**

Viljandi 19. aprill 2023 nr 1-12/23/18

Algus kell 13.00, lõpp kell 14.08

**Koosolekut juhatas** Jane Särg

**Protokollis** Kristi Kroon

**Võtsid osa liikmed:** Priit Kaup, Ando Kiviberg (Teamsis), Kristina Libe (Teamsis), Rein Suurkask, Jane Särg

**Koosolekul viibisid:** täisealiste heaoluteenistuse juht Karin Kiis, sisekontrolör Liivia Kruusmägi, abilinnapea Kalvi Märtin, abilinnapea Tonio Tamra, linnapea Madis Timpson

**Puudus:** Rein Triisa

Koosolek toimus füüsiliselt raekojas ja elektrooniliselt Microsoft Teamsi vahendusel.

Päevakorra läbirääkimised. Komisjoni kinnitas päevakorra.

**PÄEVAKORD:**

1. Sotsiaalameti hetkeolukorra ülevaade

2. Viljandi Linnavalitsuse teenistuskohtade koosseis ja struktuuri muudatus

3. HEV kompetentsikeskuse loomisest

4. Ülevaade Viljandi linnas pakutavast ujumisteenuse perspektiivist

**PÄEVAKORRAPUNKT NR 1**

**Sotsiaalameti hetkeolukorra ülevaade**

**KUULATI:**

T. Tamra – Riigi poolt on tulnud kohalikele omavalitsustele ülesanded ja eraldatud rahalised vahendid sotsiaalametile riiklikult suunatud projektide ja pilootprojektide teostamiseks. Sotsiaalametis on 12 töökohta, puudu on 4,5 kohta. Sotsiaalameti töötajad on küllaltki ülekoormatud. Töökoormus suureneb ja lisaülesandeid lisandub pidevalt. Lisaks oluliseks probleemiks on sotsiaalameti käsutuses olevate elektriautode halb tehniline seisukord, nad lähevad katki ja takistavad oluliselt töö tegemist.

Räägiti ka Ukraina sõjapõgenike koordinaatori tööst ja selle vajalikkusest.

K. Kiis andis ülevaade sotsiaalameti allüksuste tegevuse kohta.

Toimus arutelu, küsiti küsimusi.

**OTSUSTATI:**

Info võeti teadmiseks.

**PÄEVAKORRAPUNKT NR 2**

**Viljandi Linnavalitsuse teenistuskohtade koosseis ja struktuuri muudatus**

**KUULATI:**

K. Kiis tutvustas vajadust igasse sotsiaalameti teenistusse tähtajaliste ametikohtade lisamiseks.

2022. aastal jõustunud SHS-i seaduste muudatusega lisati kohalikele omavalitsusüksustele täiendavaid ülesandeid. Tutvustas projekte, mis on tööplaanis. ISTE = isikukeskne erihoolekande teenusmudel. Hetkel saab sotsiaalamet projektiga tegeleda riigi toel, st saab abi küsida riigilt.

T. Tamra – projektide rahastamise mudel kannab ka halduskulud, mis teeb töö planeermise kergemaks.

J. Särg – palun lisada ISTE lühend selgitusele juurde eelnõul.

Toimus arutelu, küsiti küsimusi.

M. Timpson selgitas haridustehnoloogi kohta käivaid struktuurimuudatuse põhjuseid.

Koosoleku juhataja möönis, et kuigi komisjonile ei suunanud arutamiseks ühtegi eelnõu, siis võiks otsustada, kes on poolt sotsiaalameti kohtade loomisega?

**Hääletati:**

4 poolt, vastu ei oldud, 1 oli erapooletu

**OTSUSTATI:**

Komisjon toetas eelnõu „Viljandi Linnavalitsuse teenistuskohtade koosseis ja struktuur“.

**PÄEVAKORRAPUNKT NR 3**

**HEV kompetentsikeskuse loomisest**

**KUULATI:**

T. Tamra – sügisel käivitati projekt maakondliku HEV kompetentsikeskuse võimalikuse analüüsiks, millega vaadati, kuidas on hariduslike erivajadustega õpilaste teenindamine tagatud. Viljandis on koondatud haridusasutustest tugispetsialistid katmaks kogu linna haridusasutuste vajadusi haridusliku erivajaduslikuks toeks. Maikuus selguvad Cumuluse tehtava raporti tulemused, mille alusel saab maakondlike plaane ja võimalusi edasi planeerida.

Toimus arutelu ja esitati küsimusi.

**OTSUSTATI:**

Info võeti teadmiseks.

**PÄEVAKORRAPUNKT NR 4**

**Ülevaade Viljandi linnas pakutavast ujumisteenuse perspektiivist**

**KUULATI:**

M. Timpson – Peame otsustama, mis edasi teha, kui spad ei tule. Kas teeme kooli juurde spa koos saunadega nagu Tõrvas, kas teeme seda üksi või kellegagi koostöös. Samuti on küsimus, kas spa juurde teha ka majutusvõimalus. Küsimus on, kas rahalisi vahendeid jagub, et need ideed ellu viia. Selle kuu volikogu infotundi on tulemas ka Roman Kusma rääkima Viljandi SPA arengutest.

Esitati küsimusi, toimus arutelu.

**OTSUSTATI:**

Info võeti teadmiseks.

**Info**

**KUULATI:**

J. Särg informeeris koosolekul osalenuid, et järgmine komisjoni koosolek toimub 10. mail 2023.

(allkirjastatud digitaalselt) (allkirjastatud digitaalselt)

Jane Särg Kristi Kroon

koosoleku juhataja protokollija